Blog vir Jesus
Alles tot die eer van God
Bly op hoogte van plasings
Daardie spesiale verse...
Het jy ook ŉ Bybelvers wat spesiaal joune is? ŉ Belofte waaraan jy vashou? Dalk het jy, soos ek, ŉ paar sulke verse. Beloftes wat die Here aan jou gemaak het. Daardie verse wat soos ŉ kers in jou donkerste tye aangesteek is en vir jou hoop gee.
Vandag wil ek skryf oor daardie ligbakens op jou lewenspad. Ek wil hê jy moet hulle weer gaan opsoek en weer lees en weer jou eie, spesiale verse maak. En dan maak jy dit sigbaar. Skryf dit uit of druk dit uit of verf dit of kerf dit in hout of skryf dit in klei of mosaïek of kruissteek of wat ook al jou smaak is. Dan vertoon jy dit op so ŉ manier dat jy dit duidelik en gereeld kan sien en jy verklaar dit hardop en herinner die Here daaraan.
Want jy mag.
Dawid het dit gedoen. Hy het gesê: “Onthou tog u woord aan my, die woord waarop U my laat hoop het.” (Ps. 119:49) In Jes. 62:6b staan daar: “Julle wat die Here aan sy beloftes moet herinner, julle moenie stilbly nie.” (Is. 62:6) Hoekom? Omdat die Here dalk Sy beloftes vergeet het? Beslis nie!
Om te deel...
Julie 05, 2017
Ek in God en God in my.
‘n Dooie tak wat onder ‘n vrugteboom lê beteken vir ‘n boer niks. Dit kan nie meer vrugte dra nie want dit is nie meer deel van die boom nie. Die tak is nie in die boom nie en die boom is nie in die tak nie. Dit is onmoontlik vir daardie tak om vrugte te dra. So wat doen die boer? Hy tel die tak op en gooi dit eenkant op ‘n hoop saam met ander dooie takke om verbrand te word.
In Johannes 15 verwys Jesus na Homself as die wingerdstok en ons as die lote wat nie kan vrugte dra as ons nie in Hom en Hy in ons bly nie.
Maar wat beteken dit om in Hom te bly?
Die Complete Jewish Bible vertaal Joh. 15:5 soos volg (eie klem): “I am the vine and you are the branches. Those who stay united with me, and I with them, are the ones who bear much fruit; because apart from me you can’t do a thing.” Dit beteken dus om verenig te wees. Om deel te wees van Jesus. King James Version gebruik die woord “abide”. M.a.w om te bly, te woon. Soos wat jy in jou huis woon.
Onthou wat jy is
Wat sê jy nou eintlik as jy sê jy is ‘n Christen?
‘n Christen is iemand wat uitverkies, geroep en afgesonder is deur die Heilige Gees om gehoorsaam te wees aan God. Om heilig te wees soos wat Hy heilig is.
Dit is iemand wat losgekoop is deur die kosbare bloed van die Lam van God, Jesus Christus.
Christene is weergebore mense. Gebore uit onverganklike saad, dit is die lewende en ewige woord van God. Die evangelie. ‘n Christen se geloof is vir God kosbaarder as goud. Hy toets dit en suiwer dit in die vuur van beproewing sodat dit vereer en geloof kan word met Jesus se wederkoms.
Deur Jesus se opstanding uit die dood het Christene lewende hoop, vrede wat alle verstand te bowe gaan, onuitspreeklike blydskap en lewe in oorvloed.
Om op te som, as ek sê ek is ‘n Christen, dan sê ek eintlik: Ek is uitverkies, geroep, afgesonder, losgekoop en besprinkel met Jesus se bloed, weergebore, gelouter, heilig en vol hoop, lewe, blydskap en vrede.
Ek weet nie van jou nie, maar so nou en dan moet ek net wee…
Julle ken die pad...
In Johannes 14:1-6 vertel Jesus aan sy dissipels dat hy na die Vader toe gaan om vir hulle ŉ plek gereed te maak en dat hulle reeds die pad na die Vader toe ken. Op hulle verbasing oor hierdie stelling verduidelik Hy dat Hy die pad is. Die weg, die waarheid en die lewe. Daar is geen ander manier om by die Vader uit te kom nie.
Dit is wat ons glo. Dit is waarom ons Christene genoem word. Ons ken die Weg na God. Die enigste manier om met Hom versoen te wees en in die Hemel toegelaat te word.
Die redenasie dat dieselfde God wat ons aanbid, ook in ander gelowe, onder andere, Hindu, Budisme en Islam aanbid word, is al jare oud. Daar word beweer dat hulle net ander paaie na God toe ken en dat Christus nie die enigste weg is nie.
Deesdae is die nuutste toevoeging tot hierdie lysie, Toordokters, of Sangomas, soos wat baie van ons hulle ken. Om die redenasie aan te voer dat Toordokters vir God aanbid as hulle Here is, in my opinie, belaglik. Wat toordokters doen, is presies die dinge wat God ver…
Januarie 10, 2017
Ek wil graag die volgende storie met julle deel…
Daar was eenmaal ŉ man met ŉ groot, deftige huis. Hy het Jesus genooi om saam met hom in die huis te kom woon en het die heel beste gastekamer vir Hom gegee. Een oggend was daar ŉ klop aan die deur. Die man het die deur oopgemaak en die duiwel het deur die opening gebars en sy hele huis vernietig. Oral was daar verwoesting, behalwe vir die gastekamer. Baie ontsteld het die man vir Jesus gevra hoe Hy so iets kon toelaat. Jesus het geantwoord dat Hy net toegang tot die gastekamer het. Onmiddellik het die man toe vir Jesus die hele boonste verdieping van sy huis gegee. ŉ Week later was daar weer ŉ klop aan die deur. Weereens het die duiwel ingestorm en die hele onderste verdieping van die deftige huis verniel. Weereens was die man baie teleurgesteld dat Jesus nie die duiwel gekeer het nie. Jesus se antwoord was dat Hy net in beheer van die boonste verdieping is en dat díe gedeelte van die huis onaangeraak is. Uiteindelik het die man verstaa…
ŉ Pragtige, glansbladsy boek, met een en twintig van Blog vir Jesus se gewildste plasings is nou beskikbaar!
Net betyds vir Kersfees! (Of sommer net om jouself te bederf, hoekom nou nie?)
Uit Hom deur Hom tot Hom, uitgegee deur Biblaridion,bevat die volgende plasings: Om te weet Jou droom Kaalvoet deur die wildernis ŉ Brief vir Ma ŉ Woord Altyd betyds Brood van die lewe ŉ Brief aan my kind Hoe oud is jy Herders ŉ Uitdaging Onverklaarbaar Wortels Al my familie Met die grootste liefde Krag in gebed Nuttelose wapens Alles tot eer van… myself Alles tot eer van… God Ek is bly! Is jy Geestelik?
Die boek kan direk by my bestel word. Voltooi net die kontakvorm op hierdie bladsy en sluit die volgende inligting asseblief in: ŉ Posadres en die hoeveelheid boeke wat jy wil bestel. Die prys per boek is R65,00 en geen posgeld sal gevra word nie. Alternatiewelik kan jy ŉ e-pos stuur na madeleinev1010@yahoo.com.
My gebed is dat hierdie boek tot seën sal wees vir elkeen wat dit lees en dat God daardeur verheerlik …
God maak op jou staat
Dit was ŉ baie belangrike boodskap wat Dick King moes oordra aan die bevelvoerder in Grahamstad. Versterking vir die troepe was dringend nodig. Mense se lewens was op die spel. Binne slegs tien dae het hy ŉ afstand van 965km te perd afgelê deur die ongerepte Natalse landskap. Hy het homself net ŉ paar ure slaap elke aand gegun. Meer as een keer was hy in doodsgevaar. Hy was honger en uitgeput. Maar hy kon nie moed opgee nie en daar was nie sprake van omdraai nie. Die boodskap wat aan hom toevertrou is, was te belangrik. Mense het op hom staat gemaak en hy was indirek verantwoordelik vir hulle lewens.
Min van ons moes al ŉ boodskap oordra wat die verskil tussen lewe en dood gaan maak, maar ek is seker daarvan almal wat hier lees moes al een of ander tyd ŉ belangrike boodskap oordra. As iemand ŉ boodskap aan jou toevertrou het, is dit jou verantwoordelikheid om seker te maak die boodskap word oorgedra.
Elke weergebore Christen loop egter met die belangrikste boodskap van alle tye in hulle…
Temaprente deur tillsonburg
Wanneer gaan die Hemel se sluise oop?
Daar is 'n voorwaarde...